Hélène Hendriks

Hélène Hendriks (naskiĝis la 6-an de aŭgusto 1980 en Breda) estas nederlanda prezentistino kaj iama hokeoludantino. Ŝi iĝis fama kiel ĉetabla damo por "De Wereld Draait Door"(La mondo turniĝas pluen aŭ La mondo frenezas) kaj regule plenumas la saman rolon en "Vandaag Inside"(Hodiaŭ interne).  

Vivhistorio
En sia junaĝo, Hendriks, kiu estis unu el trinaskito kun du fratinoj, komencis ludi hokeon ĉe "HCP" kaj tiam transiris al "Push" kie ŝi aliĝis al la unua teamo en la aĝo de deksep. Kun la klubo ŝi estis promociita al la ĉefa klaso. Hendriks ludis ĉe tiu nivelo dum dek du jaroj kaj ankaŭ ludis por "Den Bosch", "Rotterdam" kaj "Victoria". 

Hendriks komencis sian ĵurnalisman karieron ĉe la loka dissendanto "Brabant10" kie ŝi prezentis sportprogramojn. Ŝi ankaŭ estis aktiva por "NAC TV", la kanalo de la klubo de kiu ŝi estas adorantino. Poste ŝi iĝis prezentistino de la programo "FC Brabant" ĉe "Omroep Brabant", en kiu ĉiuj matĉoj de la Brabanta "Jupiler League"-kluboj estis elsenditaj. Ŝi ankaŭ raportis la matĉojn de la Limburgaj kluboj en la "Jupiler League" (Unua rango) por la regiona Limburga kanalo "L1" dum kelkaj monatoj kaj raportis "Eredivisie"-matĉojn ĉe "Roda JC Kerkrade". Post tio, ŝi transiris al "Fox Sports" en septembro 2013. Ŝi laboras tie kiel prezentistino/raportistino. Ŝi prezentis la resuman programon "90 minutes" ĉe "FOX". Fine de 2013 ŝi estis unu el la prezentistoj de PFOX Sport Centraal ĉe la malferma kanalo "Fox". De 2015 ĝis 2018 Hendriks prezentis la programon "De Eretribune" kun Jan Joost van Gangelen ĉiun sabaton vespere. Ŝi ankaŭ estis regule videbla en la televidprogramo "VI". En ĝi, Hendriks klarigis la programadon de la pagkanalo.

En 2017 ŝi estis regule videbla kiel ĉetabla damo ĉe "De Wereld Draait Door". Hendriks ankaŭ prezentis la sportan kvizon "Matchwinner Pro" ĉe "RTL". En 2018, Hendriks aliĝis al la dissenda stacio "Veronica". Ĉe la stacio, Hendriks prezentas la programojn de "Glory" pri piedbatboksaj okazaĵoj. Krome, Hendriks estas la regula vizaĝo de la matĉoj de la Ĉampionligo kune kun Wilfred Genee. En 2019, ŝi ricevis la premion Plej bona Sporta Ĵurnalisto de 2018 de Robin van Persie. 

Ekde junio 2019 ŝi prezentis la babilprogramon "Café Hendriks" kaj "Genee" kune kun Wilfred Genee. Ĉiudimanĉe vespere estis gastoj, kiuj diskutis pri la pasinta semajno. Sur "SBS6", Hendriks regule eniris "6 Inside" kiel sportekspertino. Dum la Oranĝa Somero ĉe SBS6 en 2021, ŝi provizore transprenis la prezentadon de Genee, sufiĉe rimarkinde kiam la spektadciferoj pliiĝis. Ŝi tiam iĝis kvizestrino en la futbalkvizo "The Bettle", kun Kees Jansma kiel arbitraciisto. Fine de 2021 ŝi estis prezentistino de la malsukcesa SBS6 programo "The Big Balance". Ekde 2022, Hendriks aperis en la populara televida programo "Vandaag Inside". Ŝi estas parto de konstanta grupo de homoj kiuj regule, kutime unufoje semajne, eksidas kiel alterna gasto ĉe la tablo de Wilfred Genee, Johan Derksen kaj René van der Gijp. Tiun saman jaron ŝi prezentis plurajn fojojn kiel anstataŭa prezentistino de la intervjuspektaklo "HLF8" por anstataŭigi prezentiston Johnny de Mol. Ekde 2021, ŝi ankaŭ anstataŭigis la virojn de "Vandaag Inside" dum la someraj kaj vintraj paŭzoj, dum la someraj paŭzoj de "De Oranjezomer" kaj dum la vintraj paŭzoj de "De Oranjewinter". Krome, ekde 2024 ŝi prezentas la programon "De Oranjezondag" dum la periodoj, kiam "Vandaag Inside" elsendas dimanĉe.

En 2023 ŝi gajnis la Televizier-Ringon por plej bona prezentistino. Ŝi estis nomumita por la sama premio en 2021 kaj 2025.

Kategorio:Nederlandanoj